O‘zbekistonda mart oyida eng qimmat va arzon palov qayerda tayyorlangani ma’lum qilindi

Davlat statistika qo‘mitasi O‘zbekiston viloyatlari markaziy hududlari kesimida 2022-yilning mart oyida tayyor palovning o‘rtacha narxlariga oid ma’lumotlarni e’lon qildi.

Ma’lum qilinishicha, eng qimmat palov Toshkent shahrida sotilgan bo‘lib, bir porsiyasi 24 800 so‘m bo‘lgan. Undan keyingi o‘rinlardan Buxoro (21 300 so‘m), Toshkent (21 000 so‘mdan) viloyatlari joy olgan. Eng arzon osh esa Namangan viloyatida — bir porsiyasi 15 000 so‘mdan sotilgan.
Bir porsiya oshning o‘rtacha narxi quyidagicha:
Eslatib o‘tamiz, O‘zbekistonda eng ommaviy taom — “Palov indeksi” ma’lumotlarini shakllantirish 2020-yilning yanvaridan joriy etilgan. Ushbu ma’lumotlarni shakllantirishda Respublikaning barcha hududlarida 1 kilogramm palov tayyorlash uchun sarflanadigan masalliqlar miqdori o‘rganib chiqiladi. Shunga ko‘ra, umumiy ovqatlanish muassasalarida bir porsiya palovning o‘rtacha narxi belgilanadi.